ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 2021 թվականի հունիսի 30-ի Հայաստանի Հանրապետության քրեական դատավարության օրենսգրքի (այսուհետ՝ Օրենսգիրք) 59-րդ հոդվածի 2-րդ մասի առաջին նախադասությունը «մասնակցի կողմից» բառերից հետո լրացնել «, ընդ որում, որպես փորձագետ կարող է ներգրավվել նաև պետական մարմնի հանրային ծառայողը» բառերը։

**Հոդված 2․** Օրենսգրքի 60-րդ հոդվածի 1-ին մասի 2-րդ կետում «տեղեկություններ» բառից հետո լրացնել «, օգտագործելու հանրամատչելի, ինչպես նաև ի պաշտոնե հասանելի տեղեկությունները» բառերը, իսկ «վկային» բառից հետո լրացնել «, ինչպես նաև վարույթն իրականացնող մարմնի թույլտվությամբ պահանջելու և ստանալու իր պարտականությունները պատշաճ կատարելու համար անհրաժեշտ տեղեկություններ, փաստաթղթեր, իրեր կամ փորձանմուշներ․» բառերը։

**Հոդված 3․** Օրենսգրքի 253-րդ հոդվածում լրացնել նոր` 4-րդ մաս` հետևյալ բովանդակությամբ․

«4․ Հանրային ծառայողին որպես փորձագետ ներգրավման կարգի վերաբերելի մասով (mutatis mutandis) կիրառվում են սույն հոդվածի դրույթները»։

**Հոդված 4.** Օրենսգրքի 256-րդ հոդվածում լրացնել նոր` 9-րդ մաս` հետևյալ բովանդակությամբ․

«9. Հանրային ծառայողին որպես փորձագետ ներգրավելու դեպքում փորձաքննությունը կարող է հանձնարարվել համապատասխան պետական մարմնի: Փորձաքննություն նշանակելու մասին որոշումը և դրան կցված նյութերը քննիչն ուղարկում է այդ պետական մարմնի ղեկավարին: Այդ դեպքում փորձաքննությունը կատարում է որոշման մեջ նշված փորձագետը, իսկ նշված չլինելու դեպքում` տվյալ պետական մարմնի այն փորձագետը, որին փորձաքննության կատարումը հանձնարարել է պետական մարմնի ղեկավարը: Հանրային ծառայողին որպես փորձագետ ներգրավման կարգի նկատմամբ վերաբերելի մասով (mutatis mutandis) կիրառվում են սույն հոդվածի դրույթները։»:

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: